Norsk Bridgefestival

Norsk Bridgefestival er Norsk Bridgeforbunds årlige arrangement hvor blant annet de aller fleste norgesmesterskapene i bridge avvikles.

Norsk Bridgefestival ble første gang arrangert i Skien i 2000. Så fulgte Stavanger i 2001, Skien på nytt i 2002, Stavanger på nytt i 2003, Trondheim i 2004 og Lillehammer i perioden 2005–2011, Fredrikstad i 2012–2014 og 2016 (ingen festival i 2015), Drammen 2017-2019 og Lillehammer 2020-2025. Pr. 30. juni 2025 er det ikke bestemt hvor festivalen arrangeres i 2026.

Det kåres norgesmestre i følgende klasser:
Mixpar
Mixlag
Monrad par
Damepar
Veteranpar
Monrad lag

De seks norgesmesterskapene har til sammen omkring 1100 deltagere. I tillegg kommer omtrent 850 som deltar i forskjellige andre turneringer. Mange deltar i flere mesterskap, slik at det er mellom 600 og 700 deltakere på festivalene. Antallet deltakere har over noen år hatt en svak nedgang. NM Mix hadde på det meste over 260 par, men har de siste årene hatt omtrent 150 par, og er med det Norges største parturnering.

I løpet av Norsk Bridgefestival er omkring  kortstokker i bruk. Det vil si godt over 3 millioner kort.

De siste årene er ny teknologi tatt i bruk, og på internettstedet Bridge Base Online overføres og kommenteres spill direkte fra de største norske konkurransene, Norsk Bridgefestival med norgesmesterskapene, samt norgesmesterskapene for klubber. Ved overføring fra norske konkurranser er der kontinuerlig  tilskuere fra hele verden (50-90 land). Man følger spill og kommentarer på Vugraph. Under verdensmesterskapet Bermuda Bowl i Shanghai 2007, hvor Norge seiret, var der kontinuerlig  kibitzere i finalen mot USA.  

Referanser

 Eksterne lenker 
 bridgefestival.no

Kategori:Bridge